**TECHNINĖ SPECIFIKACIJA**

 **Pirkimo objektas –** baldų ir kito inventoriaus, esančio administraciniuose pastatuose, perkraustymo paslaugos, teikiamos pagal poreikį. Paslaugos gavėjas pateiks konkrečius užsakymus ir neįsipareigoja pirkti visą nurodytą planuojamą paslaugų kiekį.

**Reikalavimai:**

1. Paslaugos teikiamos Paslaugos teikėjo transportu ir žmogiškaisiais ištekliais Kauno miesto ribose Paslaugos gavėjo nurodytais maršrutais, apimtimis ir terminais pagal laimėjusiame pasiūlyme ir sutartyje nurodytus įkainius.

2. Transporto nuomos kaina pradedama skaičiuoti nuo atvykimo į pasikrovimo vietą ir baigiama skaičiuoti įvykdžius Paslaugos gavėjo pateiktą ir suderintą užsakymą.

3. Paslauga apima:

3.1. baldų išardymą, išnešimą, pakrovimą į transporto priemones, pervežimą, iškrovimą, surinkimą ir pritaikymą pagal esamą vietą;

3.2. seifų ir kito inventoriaus išnešimą, pakrovimą, pervežimą, iškrovimą į Paslaugos gavėjo nurodytą vietą.

4. Paslaugos gavėjuipateikus užsakymą raštu ar el. paštu, Paslaugos teikėjas ne vėliau kaip per 24 val. privalo patvirtinti gautą užsakymą, jog paslaugas suteiks užsakyme nurodytu laiku.

5. Paslaugos teikėjas privalo besąlygiškai ir geranoriškai laikytis kiekvieno baldų bei kito inventoriaus perkraustymo reikalavimo ir Paslaugos gavėjo žodinio ir (ar) rašytinio nurodymo.

6. Paslaugos teikėjas turės galimybę Paslaugos gavėjo nurodytu laiku apžiūrėti visus perkraustymui ruošiamus baldus ir kitą inventorių.

7. Paslaugos teikėjas turi paskirti atsakingą asmenį, kuris tiesiogiai koordinuos ir derins visus perkraustymo darbus su Paslaugos gavėju.

8. Esant nepalankioms oro sąlygoms (krituliai) baldai turi būti apsaugomi nuo drėgmės perkraustymo metu.

9. Kroviniai į transporto priemonę turi būti kraunami tvarkingai, taupant pakrovimo plotą ir tūrį.

10. Transportuojant krovinį privaloma laikytis saugaus greičio ir atstumo, kad būtų išvengta staigaus stabdymo, kas įtakotų gabenamo krovinio sugadinimą, pažeidimą.

11. Kroviniai pristatomi tiksliai į nurodytą patalpą ir (ar) vietą pastate.

12. Paslauga turi būti teikiama kokybiškai, nepažeidžiant pergabenamo (pernešamo) turto. Paslaugos teikėjas įsipareigoja pagaminti naujas baldų ar kito inventoriaus detales, joms nepataisomai susigadinus perkraustymo metu.

Lentelėje Nr. 1 pateikiamas teikiamų paslaugų maksimalus kiekis (apimtys) per 12 mėn.

**Lentelė Nr. 1**

|  |  |  |  |
| --- | --- | --- | --- |
| **Eil.****Nr.** | **Paslaugos pavadinimas** | **Mato****vnt.** | **Planuojamas max. kiekis (apimtys) per 12 mėn.** |
|
| 1 | 2 | 3 | 4 |
| 1. | Automobilio nuoma (kartu su vairuotoju) galinčio pervežti iki 15 m3 krovinius bei iki 3 t svorio krovinius Kauno mieste iki 15 km atstumu | 1 val. (60 min) | 800 |
| 2. | Vieno krovėjo (išardymas, išnešimas, pakrovimas - iškrovimas, surinkimas ir pritaikymas pagal esamą vietą) vienos valandos kaina (į šią kainą įeina visos reikalingos priemonės darbui atlikti) | 1 val. (60 min) | 1500 |

Pastabas ir pasiūlymus dėl techninės specifikacijos projekto teikti iki 2017-05-24 9.00 val., CVPIS susirašinėjimo priemonėmis bei paštu adresu: **Kauno miesto savivaldybės administracijos Centrinis viešųjų pirkimų ir koncesijų skyrius,** Laisvės al.92, 143 kab., LT-44251 Kaunas**,** faksu +370 3722 3106 ar el. p. asta.kudirkiene@kaunas.lt.